Datasets:

premio-ai

/

TheArabicPile_Miscellaneous

like 0

Follow

Premio.AI 3

السؤال: إيه أكتر صفة حبتها فى نفسك ؟ الجواب: خلينى أحتفظ بالإجابة لنفسى أخلى علاقتى بنفسى بينى و بينها و شكرا ع السؤال على كل حال

السؤال: سلام عليكم ايه هى خطتك الرمضانيه ؟ وايه افضل البرامج ؟ الجواب: و عليكم السلام و رحمة الله و بركاته هختصر الموضوع فى أهم الأمور اللى شغال عليها كالتالى

السؤال: هو انت علمي ولا ادبي الجواب: رياضة

السؤال: ما هو تعريفك ل الظلم ؟؟ الجواب: كما قالوا وضع الشىء فى غير موضعه

السؤال: ألف مبروووووووك يا عمر جبت كام الجواب: الله يبارك فيك 93 5

السؤال: عملت ايه فى النتيجة وجبت كام ؟؟؟ الجواب: الحمد لله جبت 93 5 و لله الفضل و المنة

السؤال: ايه اخبار النتيجة والمجموع كويس الحمد لله ؟؟؟؟؟؟؟؟؟؟؟؟؟؟؟ الجواب: الحمد لله تعالى جبت 93 5 و لله الفضل و المنة

السؤال: هل من الممكن يغير السلوك الفكرة ؟ الجواب: ممكن السؤال هو امتى ؟ و هل ده صحيح و لا لأ ؟

السؤال: إحنا فى الخدمه الجواب: شكرا جزيلا

السؤال: امتى اخر مرة بكيت الجواب: أحتفظ بالإجابة لنفسى

السؤال: هل تلجأ للنوم حين تقف عاجزا أمام حائط او عقبة ؟ كفرصة للتفكير الجواب: أحيانا لأنى دماغى بتتشعب و تتشتت و بالتالى تركيزى بيضيع فبحتاج لاسترخاء شوية عشان أعرف أفكر

السؤال: نتيجتك بكرة مش كدة ؟؟؟؟؟؟؟؟؟؟؟؟؟؟؟ الجواب: بيقولوا و فيه أقوال تانية إنها بعد بكرة الاثنين أو بعده الثلاثاء المهم إن فيه دعوات مستجابة ع الفطار افتكرنى افتكرينى فيها

السؤال: ماشى فى شارع ضلمة حوليك اصوات غريبه ناس بتتكلم لغة غريبة متعرفش آخر الطريق ايه انت خايف بس لو وقفت هتقع فى حفرة امته كان ده شعورك فى موقف واقعى ؟ الجواب: مش فاكر

السؤال: للاخ الى كان بيسألك يعمل ايه مع البنت الى كان بيكلمها وقطع علاقته بيها و رجعت كلمته وهو عايز يخلص منهاهو اصلا القصة من الاول ابتدت غلط ومينفش انك تكمل الغلط فانت متحاولش تنتقم منهاا حاول تدخلها من الناحية الدينية وتفهمها ان الى بيحصل دة مينفعش باى شكل فبكدة كسبت فيها ثواب وديت كرمتك مع انك غلطت برضو الجواب: طيب أنا هوصل رأيك ده و أحتفظ بالكلمتين اللى قولتهم لى لنفسى

السؤال: هعيد سؤال كان اتسألك تانى وهو هل تخيفك الظلمة ؟؟؟ بس المرة دى هزود اى ظلمة بتخوفك اكتر ؟؟؟ والظلمة معناها ايه عندك ؟؟؟ الجواب: السؤال فى البداية جاوبته على أساس الظلمة المادية يعنى أبقى ماشى فى الضلمة مثلا و كده أحيانا ده يجيبلى شعور بالرهبة أما عن أى ظلمة بتخوفنى أكتر فهى أكيد مش الظلمة المعنوية و لكن إحساس الضياع و إن الواحد مش عارف هو بيعمل ايه فى حياته و المفروض يتصرف ازاى

السؤال: هل تخيفك الظلمة ؟ الجواب: أحيانا

السؤال: هدبحك الجواب: طيب

السؤال: تعز وهون عليك الأمورا عساك ترى بعد هذا ســرورا فإن الذي بيديه الأمـور سيجعل في الكره خيراً كثيراً الجواب: و كفى بالله وليّا

السؤال: طب انا كنت عاوزة استشارة عاطفية بردو ينفع الجواب: مش بفهم فيها

السؤال: اللهم اغفر للمسلمين والمسلمات والمؤمنين والمؤمنات الاحياء منهم والاموات الجواب: اللهم آمين

السؤال: دا عمر سلطان يا شباب مش اسامه منير الجواب: هههههههههههه قولهم يابنى قولهم

السؤال: فى بنت كنت بكلمها زمان وعملت فيا مواقف مش لطيفة واتخانقنا وخلاص مابقيناش نتكلم والكلام دة كان من سنتين دلوقتى هيا عملتلى فولو على الفيسبوك وعمالة تعملى لايكات وكدة انا عايز ابينلها انها مش فارقة معايا وانها زى اى بنت تانية اعمل ايه ؟ يعنى من باب الانتقام الجواب: أنا أمتنع عن الإجابة

السؤال: عندي مشكلة نفسي اقرأ مليون كتاب و نفسي اقرأ من مليوم موضوع عندي حماسة زيادة جداا و بخليني عندي اكتئاب لانني مش بعرف اغزي الفضول و الحماسة صح ممكن نصيحة الجواب: التدريب على فكرة الأولويات فكرة إن مش كل الأشياء ليها نفس القيمة و مش كل الكتب على نفس الدرجة من الفائدة و مش كل الحاجات اللى عاوزين نعملها هنعملها فى الآخر بمرور الوقت مع التركيز على إنك تفكر ى فى يا ترى ايه الأمور الأهم من غيرها أعتقد إن ساعتها بتنمو زى حاسة جديدة كده للحاجات اللى تستحق الاهتمام و الحماس أكتر من غيرها أما عن الكتب فالفكرة هنا فى اختيار الكتاب الأفضل ممكن تنظم قراءتك كالتالى نصف القراءة فى مجال تخصصك أو المجال اللى ناوى ة تتخصص ى فيه النصف الثانى موزع على بقية المجالات و بحيث تدور فى كل مجال على الكتب الأفضل من غيرها و تبدأ ئى بيها لأن لو حاولنا نقرأ كل الكتب فالعمر مش هيكفى أبدا ممكن تشوف ى كتاب ماذا أقرأ للدكتور طارق السويدان فيه قوائم بكتب رائعة فى مجالات كتير جدا شوف من القوائم دى و اعمل القايمة بتاعتك كتب أريد أن أقرأها و ركز على القايمة دى قبل ما تقرأى كتاب يقع قدام عينك ملحوظة الكلام ده بعضه من تجربتى و بعضه من اللى اتعملته من غيرى للأمانة العلمية

السؤال: فين التعقيد ياكابتن ؟؟ الجواب: تعقيد ايه مش فاهم ؟

السؤال: هل تفضّل النّهار أم اللّيل ؟ الجواب: و الله رمضان كله بركة

السؤال: عامل ايه ؟؟ الجواب: الحمد لله زى الفل

السؤال: سبحان الله الحمد لله لا اله الا الله الله اكبر لا حول ولا قوه الا بالله الجواب: سبحان الله و الحمد لله و لا إله إلا الله و الله أكبر و لا حول و لا قوة إلا بالله العلىّ العظيم

السؤال: من أين لك تلك الثقافة العالية ؟ الجواب: أصلا أنا متحفظ على موضوع الثقافة العالية ده يعنى أنا بحاول أتعلم بس تقييمى لثقافتى إنها مش عالية و لا حاجة هى يدوب تحاول توصل للمستوى المتوسط المتوسط المطلوب مش المتوسط المنتشر بين الناس الفكرة بالنسبة لى إن اهتمامى بإنى أتعلم اهتمام كبير و لله الحمد و المنة لما يبقى الاهتمام الحقيقى موجود ساعتها الواحد بيدور على الفرص كويس و بالتالى يتعلم بمعدل أكبر و هى بالنسبة لى جت توفيق من ربنا أولا و آخرا فى الحقيقة

السؤال: متى تفقد الثقة في شخص ؟ الجواب: غالبا الثقة تكتسب فلازم تثبت لى المواقف الأول أنه محل للثقة و يفقد ثقتى لما يعمل حاجة مرة واحدة فيها عدم تقدير للثقة دى غالبا

السؤال: بدأت في تطبيق جدول أعمالك الرمضانيّة ؟ الجواب: الحمد لله نعم

السؤال: بمن تعترف رئيسًا لك ؟ الجواب: أنا صايم عن السياسة

السؤال: صف اول يوم ف الشهر المبارك كنت عامل ايه ف صيامك الجواب: بينى و بين ربنا

السؤال: لو كانت فى فكرة فى دماغك عايز تنفذها بس حاسس انها اكبر من قدراتك وهنتاخد وقت وجهد كبير اوى ومن كتر خوفك حاسس ان الفكرة مش حلوة وبتحاول تقنع نفسك بكدة مع انها فكرة كويسة اوى هتتصرف ازاى ساعتها هتسيبها ولا هتتمسك بيها وازاى هتقضى على خوفك دة علما بان الفكرة دى مينفعش حد ينفذها غيرك الجواب: خلينا نقول إن المسافة اللى تفصلنى عن تنفيذ الفكرة دى اسمها الفجوة لو الفجوة دى معقولة يبقى أتوكل على الله و أنطلق و ربنا المستعان و خلال الوقت ده أتعلم أكتر ازاى أتعامل مع ضعفى فيها أما لو الفجوة كبيرة بحيث ماينفعش أنفذها دلوقتى يبقى أنتظر لما أتجهز لها صح

السؤال: كل سنه وانتم طيبين وربنا يتقبل منك الطاعات ان شاء الله ومتنسونيش من دعواتكم اشوفكم ع خير بعد رمضان الجواب: إن شاء الله ربنا يبارك فى أيامك

السؤال: استعديت ازاى لرمضان ؟ الجواب: ده كان التصور المبدئى 54222056173

السؤال: انت كنت عملت ايفنت كده عن النشاط ممكن تحطه ؟ الجواب: أوى أوى من عيونى

السؤال: مادمت تمشى مستقيما لا يهمك اذا ظهر ظلك للناس مائلا الجواب: صحيح

السؤال: بمناسبة المحقق كونان ، هو وصل لفين ؟ آخري حلقة 600 وحاجة قبل ما أعتزل الجواب: ههههههههههه مش عارف بس أنا متأكد إنى ماوصلتش لأنى أتفرج على 600 حلقة

السؤال: من الشخص الي تتمنى ياخذ فرحك علشان ماتشوفة حزين ؟ الجواب: و الله أنا ما أتمناش أشوف حد حزين أصلا أيا كان و الفرح مش لازم بنتقل بين الناس بالتنازل أو التضحية بالعكس لما تسعد غيرك بتبقى انت كمان أسعد فى أغلب الأحيان

السؤال: 55162465773 تمام طيب البنت فى فترة ما بين الاعدادى والثانوى بتكون فعلا مشاعرها بتخليها تفقد التركيز وفى بنات لو محصلش انها حبت تقول لآ لازم احب ؟؟ من وجهة نظرك لو وقعت ف الغلط ده ؟؟ وعرفت بعد فتره ان ده غلط ازاى تنسى وتبعد نفسها عن تأنيب الضمير الجواب: ممممم برضه أؤكد إن الموضوع ده تكون الكلمة الأخيرة فيه للأطباء النفسيين و علماء النفس و جايز البنات يفهموا ده أكتر منى لأن أكيد طريقة البنات فى ترجمة مشاعر الحب و الإعجاب فيها اختلاف عن الولاد

السؤال: مشكلة جيل كلام الولاد للبنات بإسم الحب إزاى نحاول نتغلب على الموضوع ده ؟؟ ونقنعهم ان كده غلط ؟؟ الجواب: الموضوع ده يطول بحثه و دراسته يعنى مايكفيش فيه إجابة سريعة هنا و إن كانت طويلة و خلينا الأول نقر و نؤكد إن الموضوع ده يحتاج دراسات علم النفس اللى بتدرس مرحلة المراهقة و الشباب بالذات

السؤال: نتيجة الثانوية العامة إمتى ؟ الجواب: مش عارف بالظبط الطبيعى إنها تبقى 15 7 بس فيه كلام إنها تبقى 20 و كلام إنها تبقى 25 المهم إنها هتطلع فى رمضان إن شاء الله و ده فى حد ذاته شىء كويس

السؤال: متابع الأحداث في رابعة ؟ الجواب: للأسف لا

السؤال: آلسعآدة تجيد آلإختبآء لكنهآ لآ ترحل الجواب: محتاجة عيون تشوفها فى مخابئها البسيطة كل يوم

السؤال: قد تزدحم بك الآلام وتتكدر حياتك ويثقل الصمت أنفاسك حينها تذكر إِنَّمَا أَشْكُو بَثِّي وَحُزْنِي إِلَى اللَّهِ ثم انثر الآلام في بحور الصبر وتذكر أن شعار السعادة دائما الرضى بما يقدره الله الجواب: صحيح جزاك الله خيرا على التذكرة و الحمد لله علي كل حال

السؤال: عايزين نحفظ مع بعض الاربعين النووية كل اسبوع حديث واحد نحفظه ونعلمه لغيرنا ونعمل بيه مين معانا الجواب: جايز ما أشارك فى الحفظ لكن عرض الحديث هيكون مفيد جزاكم الله خيرا

السؤال: بدأت تنفذ حاجة من الى خططتلها ولا ظروف البلد اثرت عليك ؟؟ الجواب: الاتنين بدأت و ظروف البلد أثرت

السؤال: ايه اخر كتاب قريته الجواب: قضايا المرأة للشيخ محمد الغزالى

السؤال: مستعد لصلاة التراويح الجواب: إن شاء الله

السؤال: ما الكتب التى تنوى قراءتها فى شهر رمضان ؟ الجواب: الحقيقة خطة رمضان لسة لم توضع على صورتها الأخيرة و اختيار الكتب واحد من الحاجات اللى تم تحسم عندى القيادة المرتكزة على المبادىء أبدأ فيه من بكرة شاء الله و ممكن يخلص خلال أول يومين من رمضان و لا حاجة و بعد كده غالبا هبقى منشغل بالقراءات المتعلقة بالتحضير لنادى التنمية البشرية و دى لسة مش محددة

السؤال: ربنا يزيدك علما و خلقا الجواب: اللهم آمين جزاك الله خيرا

السؤال: لى شايف ان الناس بتقول عليك معقد ؟؟؟؟؟ الجواب: هم الى بيقولوا اسألهم

السؤال: شايف بكره مصر الجواب: مع الأسف مش شايف حاجة لسة الأمور معتمة عندى

السؤال: من هو آخر شخص دار بينك و بينه حوار عميق ؟ الجواب: الشيخ محمد الغزالى مجازا

السؤال: هل تأخذ القرارات بشكل عفوي أو ترسم لذلك خطة ؟ الجواب: أحيانا و أحيانا

السؤال: هل تثق بأصدقائك ؟ الجواب: جدا لكن بطبيعتى بحتاج لدليل قبل ما أصدق اى حاجة

السؤال: من ستكون أقوى أمة في العالم بعد 100 سنة ؟ الجواب: أمتنا إن شاء الله أمل

السؤال: لا تنسوا قراءة سورة الكهف ، رمضان كريم الجواب: إن شاء الرحمن جزاكم الله خيرا

السؤال: انتا نفسك تعمل ايه الجواب: نفس أعمل ايه فى ايه و امتى ؟ ممكن لو حددت أكتر شوية أفهم السؤال

السؤال: وما ما سترزق فرحة من حيث لاتدري تماما كما إبتليت بـِ الوجع من حيث لا تحتسب فَـ إبتسم الجواب: الحمد لله سعيد

السؤال: هل شعرت يومآ بان لديك فكرة غريبة ف عقلك لو اطلقتها ل الناس لادعوا انك مجنون ؟ لو نعم ماهى ؟ الجواب: طبيعى جدا لكنى بحتفظ بيها لنفسى

السؤال: اللهم لا تكلني إلى نفسي طرفة عين ، ولا تنزع مني صالح ما أعطيتني يالا قولوها كلكو الجواب: اللهم آمين

السؤال: انت واحد بتاع تنميه بشريه يعنى لازم أسلوبك يكون مرن مش حاد كدا الجواب: صحيح لازم أسلوبى يكون مرن و عشان كده قلت لك إنى هراجع نفسى و السبب فى إنى قلت إنى ما أوعدكش أمشى على رأيك مع احترامى ليه إن بعض الأشياء تستدعى الانفعال يعنى الرسول صلى الله عليه و سلم كان يغضب لله عز و جل و لا يغضب لنفسه و بحاول أتعلم أحسن اتباع الآية لا يخافون فى الله لومة لائم

السؤال: يا عمر اسلوبك الحاد جدا في بعد الاحيان الى بتخالف لرايك او فكرك بيزعل ناس كتير اوى منك فحاول انك تقلل من حدية كلامك ولا انت ايه رايك ؟ الجواب: جايز انت شايف حاجة أنا مش شايفها فى الموضوع ده هراجع نفسى إن شاء الله و إن كنت ما أوعدكش أمشى على رأيك فى النهاية و شكرا للنصيحة على كل حال

السؤال: اقصد هل لديك صور من صور النجاح تحمل التحدي والواقعية في آن واحد ؟ وما هي ؟ الجواب: ماهى المشكلة فى التحدى و الواقعية مش فاهم يعنى ايه تحملهم فى آن واحد على كل حال هجاوب على حد ما فهمت حصل فى تجربة نشاط نادى التنمية البشرية هو نشاط أسسناه فى مكتبة المنصورة لتنمية المهارات الحياتية للنشء كان فيه تحديات كتيرة قدامنا زى السن أوضاع المكتبة التحضيرات الخاصة بالنشاط الخبرة لكن الحمد لله ربنا وفقنا و وصلنا للى كنا عاوزين نوصله و بنسعى للتحسن بس أنا مش فاهم يعنى ايه الواقعية بقى ؟

السؤال: تعال معى نذهب ل الفضاء ونختار أحد الكواكب لنعمرها وأنا صديقك أولى الخطوات التى ستبدأ ف تنفيذها علمآ بأن لديك تربة خصبة ومياه ودين وهناك طريق مشترك بين الأرض وذاك الكوكب ووسائل مواصلات عدة الجواب: مافهمتش الجزء بتاع علما بأن لديك دين

السؤال: ماهي المباديء التي نجحت أو فشلت في تطبيقها خلال هذا الاسبوع ؟ الجواب: مبادىء نجحت فى تطبيقها الأسبوع ده اعتزالى للسياسة

السؤال: ماهي اشكال النجاح لديك التي تحمل التحدي والواقعيه في آن واحد ؟ الجواب: مش فاهم السؤال ياريت لو تقوله تقوليه تانى بطريقة أوضح

السؤال: بتفضل لما تتناقش فى البيت تتناقش مع والدك ولا والدتك ؟؟؟ ولا حضرتك بتقرر على حسب الموضوع الى عايز تتناقش فيه ؟؟؟ الجواب: والدتى أقرب لى بس مش بتناقش معاها كتير فى قضايا الرأى لأن طريقة تفكيرى مختلفة عن طريقة تفكيرها بشكل يجعل الحوار لا يصل إلى نهاية فبفضّل نركز على أمور تانية أبسط

السؤال: ايه اسخف سؤال اتسألته ؟؟؟؟؟؟؟ الجواب: مش فاكره بعتز بذاكرتى الضعيفة فى الأشياء اللى ماتهمنيش

السؤال: لا بجد قول عشان مظلمكش ؟ الجواب: أنا عندى أكتر من سؤال و جاوبت أكتر من سؤال تقصد أقول ايه بقى بالظبط ؟

السؤال: ما ميزة الموقع دا بالنسبة لك ؟ الجواب: بيعرفنى على ناس متميزة بيخلينى أستشيرهم بصورة أسهل و أسرع الأسئلة اللى بتجيلى بتحفزنى أفكر بعض الأسئلة بتساعدنى على اكتشاف نفسى أكتر أو فهم الدنيا بشكل أوضح دى ميزته بالنسبة لى أما ميزته بالنسبة لك فهو إنك تسأل ى من غير مايظهر لى اسمك و أفضل أنا بفضولى

السؤال: ايه رأيك فى بيان السيسى ؟؟؟ ولو مسمعتهوش يبقى ايه رأيك فى تولى رئيس المحكمة الدستورية الحكم مؤقتا واليمين الى هيأديه النهاردة ؟؟؟ ومتقوليش انا معتزل السياسة علشان انا بطلب رأى مش تخليل لكل حاجة الجواب: أنا معتزل السياسة فعلا

السؤال: بتتجن امتي انا عندك ف الفريندس ع الفيس وعمري ما شفت ولا جنونه واحده احكيلي موقف اتجننت فيه طيب ؟ الجواب: هههههه خلينى مستور أحسن ثم إن ذاكرتى ضعيفة فى الحاجات اللى زى دى

السؤال: ايه رأيك ؟؟؟ الجواب: القلق يبدأ عندما ينتهى الإيمان

السؤال: ليه كل القنوات جايبة المعارضين طيب فين المؤيدين مش حلو خالص ان عدسة الكاميرا تبعد عنهم ليكونوا بيخططوا لحاجة ؟ وليه رئيس المحكمة الدستورية هو الى اتولى مؤقتا ؟ وهل هيرجعوا قنوات الرحمة والناس تانى فى رمضان لما الامور تهدى ولا هيفضلوا قافلنها ؟ وامتة المعتصمين والمتظاهرين هيرجعوا لاشغالهم ؟ عندك رد ؟ الجواب: و الله ماعرف أنا قلقان لنفس الكلام ده برضه

السؤال: دى شجرة تفاح نيوتن السبب فى معاناة طلاب الفيزياء حول العالم مش كدة الجواب: كل التفاح وقع

السؤال: عمر بصراحه انت انسان ناضج جدا بالنسبه لسنك انا اكبر منك والله وبحس انك زي والدي هههههه بس نصيحه الجنان حلو احيانا عيشها ابسط شويه الجواب: مانا بتجنن برضه بس بحب أتجنن وقت الجنان و أعقل وقت الجد و اليومين دول الدنيا جد حبتين

السؤال: ليه هتاكل الورق لما تجوع ؟ 54685150445 الجواب: بيقول جزيرة استوائية ممكن ألاقى حاجة أكلها و مياه أشربها و الله أعلم

السؤال: لو تقطعت بك السبل على جزيرة استوائية ما الشيئين الاثنين الذين تودهما برفقتك أو معك ؟ الجواب: المصحف كشكول الكتابة

السؤال: انت عاقل ربنا يكرمك يا برنس بجد و يكتر من أمثالك الجواب: ربنا يبارك لك شكرا

السؤال: ماهو فجر أحلامك وما هو ليلها وما هو ظهيرتها وماهو عصرها سهل أهه الجواب: فجر أحلامى هو لمعة الفكرة فى دماغى مع انشراح الصدر للمستقبل

السؤال: ايه هي مواصفات البنت اللي عايز تتجوزها قول ما تتكسفش الجواب: قلت من شوية إنى لسة لم أحسم الموضوع ده مع نفسى خلينا واقعيين أنا عندى 18 سنة و لسة فيه حاجات كتيرة عن طبيعتى ماعرفهاش يبقى أكيد معرفش أنسب صفات لشريكتى فى الحياة تبقى ايه

السؤال: انت بتجيب الاجابات الطوييييييييييييييييييييييييييلة دى منين ايه ده الجواب: مش بتبقى من وحى اللحظة يعنى

السؤال: خطتك لرمضان ؟ لعلنا نستفيد الجواب: التصور المبدئى هنا

السؤال: انا اللي كنت بسأل الأسئلة دي وللحديث بقية لما نجتمع ان شاء الله وربنا يخليك الجواب: إن شاء الله

السؤال: الف شكر يا عمر ساعدتني الجواب: حبيب قلبى ربنا يبارك لك أتمنى لك كل خير من كل قلبى و انت عارف

السؤال: باختصاار يعني الهدووء في المواقف دي كويس صح ؟؟ الجواب: بشكل عام كويس و فى مواقف بيبقى الواحد محتاج إنه يمثل إنه متعصب عشان هدف يتناسب مع الموقف و فى أحيان تستدعى الغضب لما يكون فيه اعتداء على المبادىء مثلا لكن الفكرة كلها إن الواحد مهما حصل مايعطلش تفكيره و يفقد الحكمة

السؤال: ايه مواصفات البنت الي بتحلم بيها الجواب: لسة بفكر فى الموضوع ده من وقت للتانى و لم أصل لنتيجة نهائية بعد

السؤال: اتهام باطل مثلا او هجووم بدون دليل الجواب: عندى قناعة هى اللى بتحكم المواقف من النوع ده إنى بحترم نفسى و احترامى لنفسى يكفينى و ما أبقاش محتاج لاحترام الناس كلها بعد كده فالناس بشكل عام برغم حبى لهم إلا إنى ما أسيبش أحكامهم علىّ تهمنى أوى فليعتقدوا ما شاؤوا بعد كده بقى أبدأ فى توضيح موقفى بهدوء ملاحَظ إن موقف عن موقف بيفرق و لكل موقف قناعاته التأمل باستمرار بيساعد على بناء القناعات دى صح

السؤال: طيب تكملة المفاجأة بأه توضيح اكتر لو سمحت الجواب: هههههههه دى بقى اللى مفاجأة توقعت أى حاجة فى السؤال ده إلا إنى ألاقى نفس السؤال تانى

السؤال: عمرر سؤال مفاجئ ازاي تسيطر على انفعالاتك ؟ الجواب: مفاجأة حلوة

السؤال: في واحده ابنها ربنا يشفيه عنده سرطان والعملية هتتكلف 12 الف جنيه ينفع انزل اديلها 50 جنيه ولا هيبقي موقفي سخيف ؟ الجواب: ألف سلامة عليه ربنا يشفيه يا رب

السؤال: حبيت قبل كدة ؟؟ الجواب: هههههههه السؤال ده بجد ؟

السؤال: هَل حَسيتْ ي قَبْل كِدا بــــِ الظُلم ْ فِي حَيَاتْك وهَل سَمحت اللي ظَلَمْك دا ولا لِسه نَفِث عَما يَدورُ بِداخِلِك ، فَــ هُنَاك قَلْبُ يَسْتمِعُ إليَك الجواب: حسيت بالظلم ؟ أكيد سامحت اللى ظلمنى ؟ نعم و الحمد لله و ربنا عوضنى بأفضل مما كنت أتخيل لكنى مش دور الضحية بشكل عام فى حياتى بفضل الله

السؤال: عذاب الثانوية العامة ؟؟ وللا رايك انها مش عذاب ؟؟؟ ناوى تعمل مشروع للاطفال تفيدهم بيه فى الاجازة ؟؟؟ الجواب: الثانوية العامة بالنسبة لى كانت عذاب فى آخرها فقط و مش عذاب مطلق يعنى كان له حدود و الحمد لله عذابى فيها فى النهاية كان الملل و القلق و الحمد لله راح لحاله

السؤال: مبروك مقدما على نهاية العذاب وربنا يفرحك يارب تتمنى تعمل ايه لمصر ؟؟؟ الجواب: مش فاهم نهاية العذاب بايه بالظبط ؟

السؤال: معلــــــومــــــة غريـــــبــــة اليابانية الأحد 7 00 الصبح في اللي قبله يعني السبت الساعة 4 30 عصراً تسافر اليوم توصل امبارح نفسى اجربها بصراحة الجواب: الوقت ليس عقارب الساعة

السؤال: بدأت ايه من الى خططت له فى الاجازة ولا حضرتك لسة فى مرحلة التخطيط ؟؟؟ الجواب: الحمد لله

السؤال: سمعت الخطاب امبارح ؟؟؟ الجواب: لا